"Адыгаа иреиуоу, ашаԥсыӷ ҭыԥҳа Гиульџьан Алҭан Ҭырқәтәыла еицырдыруа ашәаҳәаҩцәа дырхыԥхьаӡалоуп. Зхатәы бызшәала адиск ҭыжьны ауаа ирызнагаз, аҭиира аҟынгьы аԥхьа игылоу, амилаҭтә хдырра змоу шәаҳәаҩ бзиоуп, убасгьы Аԥсны датәылауаҩуп. Аԥсуа хеидкылақәа рфедерациа иҟанаҵаз аҳәарала, Аиааира ду 25 шықәса ахыҵразы маршк аԥылҵеит. Ашәа ажәақәа аԥсшәахь еиҭазгеит, исзыманшәалахеит. Аклип уажәы иахьымӡеит, аха уигьы ҭырхраны иҟоуп. Акинорежиссиор Ақаҩба Изель уи азы иарҳәеит. Ашәа аус адаҳулон: Гиульџьан, аԥсуа федерациа аҟынтәи Сердар Папба, Беқьир Хапат, Сымсым Сельчук, сара ҳаигәныҩны, мышқәак рыла иҳалҳаршаз ауп", — иҳәеит Ҷкотуа.
Чкотуа: Ҳиааира иазку ашәа аҭырқәшәахьынтә аиҭагара сзыманшәалан
12:30 02.10.2018 (ирҿыцуп: 10:45 03.10.2018)
© Sputnik / Томас ТхайцукОктай Чкотуа
© Sputnik / Томас Тхайцук
Аԥсны жәлар рџьынџьтәылатә еибашьараҟны игаз Аиааира 25 шықәса ахыҵра аҳаҭыр азы Ҭырқәтәыла иаԥҵан агимн ҳәа Sputnik адырра аиҭеит уи ашәа ажәақәа аԥсшәахь еиҭазгаз Октаи Ҷкотуа.